תותב מתוברג

תותב מתוברג הוא סוג של אום המוחדר לחלק על מנת להוסיף לחלק תבריג.

הגדרת הבעיה

חלקים מכניים רבים כיום מיוצרים מחומרים רכים יחסית כמו אלומיניום. בחלקים אלה יש תבריגים רבים המשמשים לחיבור מכלולים וחלקים נוספים.
ממוזער|סליל הליקויל
בעת הכנסת והוצאה של בורג פלדה לתבריג אלומיניום, נוצר בלאי בתבריג. בעיקר לאחר סגירה ופתיחה בתדירות גבוהה או כאשר משתמשים במומנטי סגירה גבוהים, התבריג ניזוק ופוסל את השימוש בחלקים גדולים ויקרים.

פיתוח התוסף מלכתחילה נועד לשפץ תבריג שניזוק על ידי הגדלת הקדח הפגום והכנסת סוג של תותב מתוברג המשחזר את התבריג המקורי.

מתוך הבנת הבעיה כיום מיוצרים חלקי אלומיניום וחלקים מחומרים רכים אחרים ישירות עם תותב מתוברג אשר יתפקד היטב בעת סגירה ופתיחה של ברגים בתדירות גבוהה.

בשיטה זו ניתן גם לתקן חלקים או מכלולים שיש צורך לשנות תבריג מטרי לאינצ'י.

 סוגי אינסרטים 
סליל הליקויל

האביזר הנפוץ ביותר בחלקים מכניים כיום הוא HELI COIL סליל הליקויל.

הסלילים מיוצרים בצורת סליל עם פרופיל של חתך תבריגי. מפלדת אלחלד או מחומרים בעלי תכונות מכניות מעולות, באינסרטים לשימושים מיוחדים מוסיפים ציפויים מסוגים שונים ציפוי נגד קורוזיה, ציפוי מבודד חשמל, או ציפוי טפלון לשיפור ההחלקה בהרכבת האינסרט.

שימוש אופייני לערכת שיפוץ הוא ערכה לתיקון ראש מנוע העשוי אלומיניום אשר התבריגים המיועדים למצתים התבלו. הערכה מכילה סט שלם לביצוע המשימה מקדח ומברז להגדלת הקדח ועיבוד תבריג חדש. ובנוסף כלים להחדרת סליל ההליקויל. הסליל המוחדר לתבריג מחזיר לראש המנוע תבריגים משופצים במידה המקורית.
ממוזער|תותב מתוברג דק דופן TIME SERT
תותב דק דופן TIME SERT

תותב זה מיועד לשיפוץ תבריג, בשונה מסליל הליקויל, תותב קשיח דק דופן עם תבריג פנימי וחיצוני.

קינסרט
ממוזער|תותב מתוברג עם אבטחה של פינים נעיצים נגד פתיחה
סוג של תותב הברגה עם מוטות נעיצים שמונעים את פתיחת האינסרט.McMaster-Carr, p. 3204.McMaster-Carr, p. 3206.McMaster-Carr, p. 3207.

אומי ריתוך

אומי ריתוך הם סוג מיוחד של אומים שניתן לרתך אותם לחלק או הרכבה אחרת באמצעות ריתוך נקודות.

אומי הריתוך מיועדים לתת מענה לצורך של ביצוע הרכבה על חלקים ומערכות גדולות ממדים. שימוש נפוץ באומים אלה מבוצע בתעשיית הרכב. אומים רבים מרותכים על פלטות המרכב של הרכב המיוצר כדי לאפשר לחבר אליהם חלקים אחרים בעזרת ברגים. פתרון זה מונע את הצורך לביצוע התבריג ישירות על מרכב הרכב.

יישומים מיוחדים

התותב המתוברג מגיע בצורות שונות לפי היישום הנידרש.

הרכבה בחלק פלסטיק

הרכבת תותב מתוברג לחלק פלסטי מבוצעת בשיטה טרמית או בריתוך אולטרסוני.

הרכבה בעץ
ממוזער|אום נעץ להרכבה על עץ
יצרני רהיטים להרכבה עצמית לרוב שולחים את החלקים עם תוספות הברגה וסוגים אחרים של מחברי נעיצה המותקנים מראש בתוך חלקי העץ של הרהיט.

שימוש בתעשיית האלקטרוניקה

באלקטרוניקה מרבים להשתמש במארזי אלומיניום כדי להקל במשקל וכדי לאפשר פיזור חום. הרכיבים המותקנים במערכות אלה מוברגים לתוך תותבים שהוחדרו לחלק.

החדרת התבריג יכולה להיות בצורה מכנית של הרכבת סליל הליקויל. או על ידי החדרה תרמית המבוצעת על ידי חימום או בהחדרת אולטרה סאונד, תהליך המשמש להפעלת רטט ולחץ להחדרת התותב. התנודות הקוליות ממיסות את הפלסטיק באזור החדירה לתותבים אלה יש בדרך כלל חספוס חיצוני כדי להבטיח אחיזה טובה של התותב לפלסטיק.
 תותבים המוחדרים בתהליך היציקה 
אינסרטים מסוגים שונים משמשים לרוב במארזי פלסטיק, המיוצרים בתהליך יציקה או בעיבוד שבבי.

התותבים בחלקים אלה מוחדרים בתהליך חימום. התותב המחומם חודר לפלסטיק ממיס את אזור החדירה והפלסטיק מתמצק על פני התותב. כאשר נידרש ממקמים תותבים בתוך תבניות היציקה וחלק האלומיניום מתקבל עם אזורים בהם יש בתוך גוף יציקת הפלסטיק תותבי פלדה שיעובדו עם תבריגים.McMaster-Carr, p. 3209.

במוצרים בהם דרושה עמידה במומנטים גבוהים כמו במכלי דלק גדולים או סירות, הצורה החיצונית של התותב היא משושה או מרובע עם חריצים לאחיזת האלומיניום.

 תותבים מתוברגים המוחדרים בלחץ. 
החדרת תותב בלחץ מיועדת לקדחים עם דרישות דיוק גבוהות למיקום התבריג בחלק. בתותבים כאלה גם מבצעים חספוס על הקוטר החיצוני כדי להבטיח שהתותב יינעץ בחלק לא ישתחרר ויצא. ההרכבה מתבצעת במכבש.

 תותבים בגוף האדם 
כאשר נידרש בעת ניתוחים לחבר תותב לעצמות בגוף האדם, מוחדר לגוף תותב מתוברג המתחבר לעצם בהדבקה ומאפשר לחבר לגוף אביזר עם תבריג.

 תותב מתוברג ללוחות חלת דבש 
ממוזער|תותב מתוברג להרכבה על ידי הדבקה בפלטות סנדוויץ
בלוחות סנדוויץ כמו חלת דבש או סוגי עץ שונים לא ניתן לבצע תבריגים. הפתרון הוא החדרת תותב מתוברג המודבק עם דבקי אפוקסי לתוך הקדח.

 לקריאה נוספת 
 .
 Sullivan, Gary & Crawford, Lance, "The Heat Stake Advantage". Plastic Decorating Magazine. January/February 2003 Edition. ISSN 1536-9870. (Topeka, KS: Peterson Publications, Inc.). Section: Assembly: pages 11–12, covers Sullivan & Crawford's article.

קישורים חיצוניים

הערות שוליים

קטגוריה:אלקטרוניקה
קטגוריה:הנדסת חומרים
קטגוריה:הנדסת מכונות
קטגוריה:הנדסת תעשייה
קטגוריה:תהליכי ייצור
קטגוריה:ייצור
קטגוריה:טכנולוגיה
קטגוריה:עיבוד מכני
קטגוריה:עיבוד מתכת
קטגוריה:עיבוד קדחים
קטגוריה:אביזרי חיבור